2023.3.9.
HU
Az Európai Unió Hivatalos Lapja
L 71/1
II (Nem jogalkotási aktusok)
RENDELETEK A BIZOTTSÁG (EU) 2023/511 FELHATALMAZÁSON ALAPULÓ RENDELETE (2022. november 24.) az 575/2013/EU európai parlamenti és tanácsi rendeletnek a kollektív befektetési formák kockázattal súlyozott kitettségértékeinek a megbízatáson alapuló módszer szerinti kiszámítására vonatkozó szabályozástechnikai standardok tekintetében történő kiegészítéséről (EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel a hitelintézetekre vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre (1) és különösen annak 132a.
cikke (4) bekezdésének harmadik albekezdésére, mivel: (1)
A tőkekövetelmények intézmények közötti indokolatlan változékonyságának elkerülése és a megbízatáson alapuló módszer azon esetekben való alkalmazhatósága érdekében, amikor nem áll rendelkezésre elegendő információ, részletesen meg kell határozni a kollektív befektetési formák (KBF) kockázattal súlyozott kitettségértékének a megbízatáson alapuló módszer szerinti kiszámítási módját azokban az esetekben, amikor a bemeneti adatok hiánya miatt nem lehet kiszámítani a kockázattal súlyozott kitettségértéket..
(2)
Ha a KBF származtatott ügyletet köt, és akár a származtatott ügylet alapjául szolgáló eszköz, akár a származtatott ügyletben elfoglalt pozíció mögöttes kockázata ismeretlen, az intézmények nem tudják meghatározni a pozíció pótlási költségét, és így kitettségértékét sem.
Az intézményeknek ilyenkor a származtatott ügyletben elfoglalt pozíció névleges összegére kell alapozniuk számításaikat, amely általában ismert, és a pozíció méretének legjobb mutatója, tehát közelítő értéke a kitettségértéknek.
(3)
Ha a KBF megbízatása nem zárja ki származtatott ügyletek kötését, de nem tartalmaz elegendő információt annak megállapításához, hogy az alapul szolgáló eszköz mérlegen belüli vagy mérlegen kívüli kitettségnek minősül-e, nem zárható ki, hogy ilyen kitettségről van szó.
Ezért ezt a kitettséget figyelembe kell venni a KBF-kitettségek kockázattal súlyozott kitettségértékeinek kiszámításakor.
(4)
Ha a megbízatás nem nyújt elegendő információt az ilyen pozíció kitettségértékéről, nem zárható ki, hogy a kitettségérték a származtatott pozíció teljes névleges összege.
(5)
Ha a megbízatás nem határozza meg a származtatott pozíció névleges összegét, a kellően prudens megközelítés biztosítása érdekében ezt az összeget a megbízatás keretében engedélyezett származtatott ügyletek maximális névleges összegéből kell levezetni.
(1) HL L 176., 2013.6.27., 1. o.